《依韵和李审言见赠叙旧》
宋代·沈遘

自与公家三世旧，坐看高闬压亨衢。楩楠屡构明堂厦，麟凤更参圣代符。

结友固应皆以义，论诗何独取于愚。归舟早晚乘潮度，犹得西湖一笑无。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。